Etter om lag ett års lediggang ble han i februar 2007 ansatt som ny manager på korttidskontrakt hos Torquay United FC, et engasjement som ble avsluttet sommeren 2007. Etter dette var han fra oktober 2007 trener hos Crystal Palace FC under hans tidligere mentor Neil Warnock. Curle fulgte ham deretter videre som trener hos Queens Park Rangers FC i mars 2010, men da Warnock fikk sparken fra QPR i januar 2012 endte Curle med samme skjebne. Den 20. februar 2012 ble han ansatt som ny manager for Notts County FC på nivå tre.